Անդրադառնանք նաև աղանդներին: ՀՀ վարչապետի հեղինակության դեմ գործեց նաև վարչապետի աշխատակազմի գործերի կառավարիչ Գևորգ Աճեմյանի` «Կյանքի խոսք» աղանդի անդամ լինելու փաստի բացահայտումը: 168.am-ի հետ զրույցում նա հաստատել է, որ ինքը «Կյանքի խոսք»-ի անդամ է. «Ես այդ դավանանքի հետևորդ եմ, ես «Կյանքի խոսք» եկեղեցուց եմ, իմ հավատքը դա է»: Ախր այս ովքե՞ր են նշանակվել նման բարձր ու պատասխանատու պաշտոնների… Հա՞րկ կա, արդյոք, պարոն Փաշինյանին բացատրել, թե իրենցից ինչ են ներկայացնում աղանդները, հատկապես քայքայիչ և ամբողջատիրական աղանդները, դրանց վտանգավորությունն ընդհանրապես, և «Կյանքի խոսք»-ի ու «Եհովայի վկաներ»-ի պարագայում` մասնավորապես: Եթե այո, կարող ենք բացատրել: